I Norge finnes det i praksis to ulike former for parkeringsbøter. Den første formen for parkeringsbot ilegges av en offentlig instans som følge av et brudd på offentlige lover og/eller forskrifter for parkering. Dette kan for eksempel være ved brudd på Vegtrafikkloven. Den andre formen for parkeringsbot ilegges av et privat selskap som følge av brudd på de parkeringvsilkår selskapet har for parkering på det aktuelle området.